b'\n_START_ARTICLE_\nOxford Classical Texts\n_START_PARAGRAPH_\nOxford Classical Texts (OCT) eller Scriptorum Classicorum Bibliotheca Oxoniensis er en bogserie der udgives af Oxford University Press. Serien indeholder mange af de bedst kendte tekster p\xc3\xa5 oldgr\xc3\xa6sk og latin, bl.a. Homers Odyss\xc3\xa9 og Iliade, Vergils \xc3\x86neide p\xc3\xa5 originalsproget med et tekstkritisk apparat. Naturvidenskabelige og matematiske v\xc3\xa6rker s\xc3\xa5som Euklids Elementer er normalt ikke repr\xc3\xa6senteret. Da b\xc3\xb8gerne prim\xc3\xa6rt er beregnet til brug af studerende og fagfolk indenfor den klassiske filologi, er forordet og noterne normalt skrevet p\xc3\xa5 latin (dvs. b\xc3\xb8gerne er skrevet p\xc3\xa5 et klassisk sprog fra ende til anden). De indeholder ingen overs\xc3\xa6ttelser eller forklarende noter. Nogle af de nyeste bind (startende med Lloyd-Jones og Wilsons udgave af Sofokles fra 1990) har brudt med traditionen og indeholder en introduktion p\xc3\xa5 engelsk (dog er det kritiske apparat stadig p\xc3\xa5 latin)._NEWLINE_Bibliotheca Teubneriana er en serie med det samme m\xc3\xa5l som OCT. De der \xc3\xb8nsker hj\xc3\xa6lp n\xc3\xa5r de l\xc3\xa6ser klassikerne, vil nok foretr\xc3\xa6kke udgaver enten fra Loeb Classical Library der indeholder engelske overs\xc3\xa6ttelser p\xc3\xa5 den modst\xc3\xa5ende side eller fra Collection Bud\xc3\xa9 der indeholder en fransk overs\xc3\xa6ttelse p\xc3\xa5 den modst\xc3\xa5ende side.'